Niisiis, hoolimata asjaolust, et globaalsemas mastaabis tõesti nagu ei juhtunudki sel päeval midagi,  siis konkreetse üksikindiviidi, sellesama õnnetu sõdurpoisi jaoks muutus sel päeval kõik. Või õigemini küll lõppes kõik.    [Dotseeriv toon sisse] Nii et kasutada seda Läänerinde-tsitaati ühe inimese elu muutusteta kulgenud fragmendi kirjeldamiseks (nagu ülalmainitud tütarlaps seda tegi) on veidi ootamatu, sest see tähendab risti vastupidist sellele, mida sõnade otsene tähendus meile nagu ütleks. [Dotseeriv toon välja]  ---  Hilisem edit: Samal ajal kui see postitus kodumaise  blogipuu uute postituste alaserva poole nihkus, ilmus ülalt uuena peale järjekordne Remarque-teemaline kirjutis. Oli veel keegi tütarlaps just lõpetanud nimetet raamatu lugemise ning nõretas vaimustusest, kilgates kui tore ja sügavasisuline raamat see "Läänerindel muutusteta" ikka on... Midagi ei muutu siin ilmas ja nagu ütles kadunud Lennart oma viimases intervjuus: "Kõik läheb plaani järgi."